*Madonna og barnet* (omkring 1440 – 1445). Tempera på tavle  
 i National Gallery of Art i Washington D.C.
**Fra Filippo Lippi** (født omkring 1406 i Firenze, død 8. oktober 1469 i Spoleto) var en italiensk maler i renessansen.

Biografi
--------

Lippi var sønn av slakteren Tommaso og konen hans. Han ble oppdratt av tanten Mona Lapaccia fordi foreldrene døde da han var barn. 

I 1420 gikk han i kloster i Santa Maria del Carmine i Firenze. I kunstbiografien *Le vite de' più eccelenti architetti, pittori et scultori italiani* (De ypperste italienske arkitekters, maleres og billedhuggeres liv) forteller Giorgio Vasari at i stedet for å studere, brukte han tiden på å rable ned bilder i bøker.[] Forstanderen i munkeklosteret ga ham etter hvert muligheten til å lære å male.

Så sluttet Lippi å gå i kloster, men han var fortsatt troende.[] I 1439 skrev han at han er den fattigste munken i Firenze, og opptatt med seks gifteklare nieser.[] I 1452 fikk han jobben som kapellan i nonneklosteret i Johanneskirken i Via San Gallo i Firenze. I 1457 ble han bestyrer for kirken San Quirico i Legnaia, noe som tidvis ga ham god inntekt, selv om han skal ha slitt med dårlig råd fordi han stadig brukte penger.[] Han skal delvis ha ført et uregelmessig og omflakkende liv. Fra juni 1456 var Lippi kapellan ved Santa Margherita-klosteret i Prato, som ligger nær Firenze. Her kom han i forhold til nonnen Lucrezia Buti, som han bortførte til eiendommen sin.[] De fikk sønnen Filippino. 

Fra 1465 til 1467 studerte Sandro Botticelli hos Fra Filippo Lippi.

Til hans tidlige arbeider, som er tydelig inspirert av Fra Angelico, hører de sterkt stemningsfulle bildene av Madonna som tilber jesusbarnet ute i naturen.[] Siden ble bibelske scener i stigende grad påskudd til fremstilling av verdslig prakt. Hans bilder er perspektivisk nøyaktige og fulle av detaljglede.[] I sine siste leveår smykket han koret i Spoletos domkirke med fresker (1467–69) over Marias liv, et høydepunkt i hans livsverk.[]

Vasari som biograf
------------------

Moderne biografer tror ikke helt på Vasaris romantiske fortellinger om Filippo Lippi.[] Vasari er den eneste som skriver at han skal ha besøkt Ancona og Napoli, der han skal ha blitt tatt av pirater og satt til slaveri, men ble løslatt fordi han var så dyktig til å tegne portretter. Ut fra denne fortellingen som ett eksempel, er det grunn til å tro at perioden fra 1431 til 1437 ikke er dokumentert klart nok.[]

Referanser
----------

1. ↑   Gemeinsame Normdatei, GND-ID 118728539, besøkt 17. oktober 2015[Hentet fra Wikidata]
2. ↑   Trove, «Filippo Lippi», Trove person-ID 1100333[Hentet fra Wikidata]
3. ↑   Open Library, «Lippi Fra Filippo», Open Library-ID OL5166798A[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2   Encyclopædia Britannica Online, Encyclopædia Britannica Online-ID biography/Fra-Filippo-Lippi[Hentet fra Wikidata]
6. 1 2 3   Kunstarkivet, abART person-ID 59447[Hentet fra Wikidata]
7. ↑   Encyclopædia Britannica Online-ID biography/Fra-Filippo-Lippi[Hentet fra Wikidata]

Litteratur
----------

* Vasari, Giorgio: *Filippo Lippi and Boticelli*

Eksterne lenker
---------------

* (en) Fra Filippo Lippi – kategori av bilder, video eller lyd på Commons Rediger på Wikidata
* New Advent
* Fra Filippo Lippi org, Biografi
* 75 arbeider av Filippo Lippi
* Web Gallery of Art

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii **·** KulturNav **·** Discogs
 |